《哭王黄鹤（乙丑九月初十日，卒于秋官狱）》
明代·陶宗仪

人物三珠树，才华五凤楼。
世称唐北苑，我谓汉南州。
大梦麒麟化，惊魂狴犴愁。
平生衰老泪，端为故人流。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。